b'\n_START_ARTICLE_\nDjibril Ciss\xc3\xa9\n_START_SECTION_\nLiverpool FC\n_START_PARAGRAPH_\nCiss\xc3\xa9 ble hentet til Liverpool fra Auxerre av G\xc3\xa9rard Houllier sommeren 2004. Djibril Ciss\xc3\xa9 var p\xc3\xa5 den tiden, det dyreste kj\xc3\xb8p Liverpool FC noensinne hadde gjort. For \xc2\xa314.5M har man f\xc3\xa5tt toppscoreren i Frankrike i to av de siste tre sesongene. Han debuterte for Liverpool mot Grazer AK 10. august 2004 i Mesterligaen. _NEWLINE_Ciss\xc3\xa9 ble s\xc3\xa5 rammet av en alvorlig skade i en kamp p\xc3\xa5 Ewood Park. Et brutalt beinbrudd var s\xc3\xa5 alvorlig at Ciss\xc3\xa9 kunne risikert amputasjon dersom ikke klubbens legeteam hadde handlet raskt. Utrolig nok, og sv\xc3\xa6rt gledelig, rakk likevel den fargerike spissen avslutningen p\xc3\xa5 sesongen, og kunne v\xc3\xa6re med p\xc3\xa5 Champions League-triumfen i Istanbul, der han bl.a satte en av straffene i den historiske finalen._NEWLINE_I mai og juni 2006 gikk ryktene h\xc3\xb8yt om en mulig overgang for Ciss\xc3\xa9 til en av de franske klubbene Marseille, Lyon og Paris Saint Germain._NEWLINE_7. juni 2006 ble Ciss\xc3\xa9 nok en gang hardt skadet i en treningskamp mellom Frankrike og Kina. Ciss\xc3\xa9 brakk begge beina i h\xc3\xb8yrefoten, b\xc3\xa5de fibula og skinnleggen (tibia). Det skal nok en gang ha dreid seg om et \xc3\xa5pent brudd for den uheldige Ciss\xc3\xa9, som n\xc3\xa5 har brekt begge beina p\xc3\xa5 n\xc3\xb8yaktig samme m\xc3\xa5te. Som f\xc3\xb8lge av dette kunne han ikke delta i fotball-VM dette \xc3\xa5ret. Legene uttalte etter operasjonen av Ciss\xc3\xa9 at de regner med at han vil v\xc3\xa6re tilbake p\xc3\xa5 fotballbanen i november.\n_START_SECTION_\nMarseille\n_START_PARAGRAPH_\nBenitez erkl\xc3\xa6rte etter at l\xc3\xa5nekontrakten til Ciss\xc3\xa9 i Marseille hadde g\xc3\xa5tt ut, at det ikke ble p\xc3\xa5 tale med et nytt utl\xc3\xa5n av franskmannen, kun kj\xc3\xb8p ville bli akseptert_NEWLINE_6. juli 2007 ble det meldt at Liverpool og Marseille i \xc2\xabprinsippet\xc2\xbb var enige om en overgang for Ciss\xc3\xa9 selv om andre klubber som West Ham og Portsmouth kom med noen bud i siste liten. Ciss\xc3\xa9 selv uttalte at det aldri var aktuelt \xc3\xa5 g\xc3\xa5 til andre klubber enn Marseille. Ciss\xc3\xa9 fortalte selv at han ble tilbudt mere i l\xc3\xb8nn fra klubber som Atletico Madrid og Bolton, men \xc3\xb8nsket selv \xc3\xa5 dra til Frankrike og Mesterliga-spill. 7. juli 2007 ble det bekreftet at Ciss\xc3\xa9 gikk til Marseille for \xc2\xa36 millioner. Ciss\xc3\xa9 signerte der en 5-\xc3\xa5rskontrakt.\n_START_SECTION_\nSunderland\n_START_PARAGRAPH_\nI august 2008 returnerte s\xc3\xa5 franskmannen tilbake til engelsk fotball, denne gang for \xc3\xa5 spille for Sunderland p\xc3\xa5 et sesonglangt l\xc3\xa5n fra Marseille, med opsjon p\xc3\xa5 kj\xc3\xb8p. I Ciss\xc3\xa9 sin f\xc3\xb8rste kamp for klubben, sk\xc3\xa5rte han etter 82 minutter i kampen mot Tottenham Hotspurs og sikret klubben tre poeng.\n_START_SECTION_\nPanathinaikos\n_START_PARAGRAPH_\n25. juni 2009 signerte han en fire\xc3\xa5rskontrakt med Panathinaikos. I mars 2011 hadde Ciss\xc3\xa9 scoret 50 m\xc3\xa5l som Panathinaikos-spiller.\n_START_SECTION_\nLazio\n_START_PARAGRAPH_\nCiss\xc3\xa9 ble kj\xc3\xb8pt opp av Serie A klubben Lazio den 12. juli 2011 for 5.8 millioner euro. Han signerte en fire\xc3\xa5rskontrakt, og debuterte for Lazio i UEFA Europaliga kampen mot FK Rabotni\xc4\x8dki den 18. august, der han scoret to av m\xc3\xa5lene. Lazio vant til slutt kampen 6-0.\n_START_SECTION_\nQueens Park Rangers\n_START_PARAGRAPH_\nDen 31. januar 2012 signerte Ciss\xc3\xa9 en 28 m\xc3\xa5neders kontrakt for engelske Queens Park Rangers, som gj\xc3\xb8r han til Mark Hughes fjerde signering siden han tok over tidligere i januar i \xc3\xa5r.'